|  |  |
| --- | --- |
| **MINISTRSTVO:**  | **Ministrstvo za solidarno prihodnostDunajska ulica 21, 1000 Ljubljana,** |
|  | ki ga zastopa Simon Maljevac, minister |
|  | matična številka: 2632560000 |
|  | davčna številka: 10978429 |
|  | (v nadaljevanju: **ministrstvo**) |
|  |  |

in

|  |  |
| --- | --- |
| **UPRAVIČENEC:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa |
|  | matična številka: |
|  | davčna številka: |
|  | transakcijski račun:  |
|  | (v nadaljevanju: **upravičenec**) |

sklepata

**POGODBO (št. XY)**

**o sofinanciranju projekta »E - oskrba na daljavo«**

1. **UVODNE DOLOČBE**
2. člen

Pogodbeni stranki uvodoma kot nesporno ugotavljata:

- da je bil za izvedbo projekta na podlagi Javnega razpisa »E-oskrba na daljavo« (objavljen dne 25. 8. 2023 v Uradnem listu št. /23; v nadaljnjem besedilu: javni razpis oziroma projekt) upravičencu dne XY izdan »sklep ministrstva o izboru št.…«, ki je postal pravnomočen z dnem podpisa, dne xy, (v nadaljevanju: sklep o izboru),

- da je upravičenec seznanjen, da gre za pogodbo, ki je pod javnopravnim režimom, torej pod ureditvijo, drugačno od splošnih pravil pogodbenega prava,

- da ministrstvo v pogodbi ne nastopa samo kot pogodbena stranka, temveč tudi kot nosilec javnega interesa in ima pri uresničevanju tega interesa nekatera pooblastila, s katerimi lahko posega v določbe te pogodbe zlasti v delih, ki se nanašajo na upravljanje v zvezi z nadzorom nad porabo sredstev in pooblastilom za ta nadzor,

- da je upravičenec seznanjen, da so udeleženci dolžni preprečevati, odkrivati in odpravljati nepravilnosti ter poročati o njih,

- da zadržanje izplačil sredstev in vračilo že izplačanih sredstev za upravičenca ne pomenijo nastanka težko nadomestljive škode,

- da upravičenec pri izvajanju pogodbe nastopa s konzorcijskim partnerjem, s katerim ima sklenjeno konzorcijsko pogodbo.

1. člen

Pogodbeni stranki sta sporazumni, da se ta pogodba sklepa zaradi dodelitve sredstev, ki se izplačajo kot sredstva iz državnega proračuna. Pogodbeno razmerje je urejeno s slovenskimi javnofinančnimi predpisi ter je podvrženo tudi nadzoru institucij ali organov, ki ugotavljajo kršitve pri uporabi dodeljenih sredstev. Ker gre za dodelitev javnih sredstev, se pogodbeni stranki zavezujeta, da bosta ravnali v skladu z ugotovitvami iz končnih poročil organa upravljanja, revizijskega organa in drugih nadzornih organov ali institucij, vključenih v izvajanje, upravljanje, nadzor ali revizijo operacije, sicer gre za bistveno kršitev pogodbe. Upravičenec je dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

Pogodbeni stranki se dogovorita, da se upravičeni stroški izvedbe projekta financirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe.

1. **PREDMET POGODBE**
2. člen

Predmet te pogodbe je financiranje upravičenih stroškov izvedbe projekta »E-oskrba na daljavo« pod pogoji in zavezami navedenimi v nadaljevanju. Podrobna vsebina predmeta te pogodbe je opredeljena v javnem razpisu »E-oskrba na daljavo«.

Pogodbeni stranki s to pogodbo urejata medsebojne pravice, obveznosti in odgovornosti glede financiranja in izvajanja projekta iz prvega odstavka tega člena. Sredstva financiranja se dodeljujejo na podlagi in pod pogoji, ki so navedeni v sklepu o izboru in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti. Kršitev pogojev iz sklepa o izbiri predstavlja bistveno kršitev pogodbe.

1. **PRAVNE PODLAGE IN NAVODILA**
2. člen

Pogodbeni stranki se dogovorita, da so del pogodbenega prava tudi naslednji predpisi in dokumenti:

* Zakon o državni upravi (Uradni list RS, št. 113/05 - uradno prečiščeno besedilo, 89/07 - odl. US, 126/07 - ZUP-E, 48/09, 8/10 - ZUP-G, 8/12 - ZVRS-F, 21/12, 47/13, 12/14, 90/14, 51/16, 36/21,81/21, 189/21, [153/22](http://www.uradni-list.si/1/objava.jsp?sop=2022-01-3795) in [18/23](http://www.uradni-list.si/1/objava.jsp?sop=2023-01-0348));
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O in [76/23](http://www.uradni-list.si/1/objava.jsp?sop=2023-01-2386));
* Zakon o izvrševanju proračunov Republike Slovenije za leti 2023 in 2024 (Uradni list RS, št. [150/22](http://www.uradni-list.si/1/objava.jsp?sop=2022-01-3736), [65/23](http://www.uradni-list.si/1/objava.jsp?sop=2023-01-2088) in [76/23](http://www.uradni-list.si/1/objava.jsp?sop=2023-01-2386) – ZJF-I); ;
* Zakon o dolgotrajni oskrbi (Uradni list št. 84/23);
* Zakon o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – Zdeb in [16/23](http://www.uradni-list.si/1/objava.jsp?sop=2023-01-0301) – ZZPri);
* Pravilnik o strokovnih načelih za izvajanje ukrepov (Uradni list RS, št. 89/23);
* Pravilnik o postopkih za izvrševanje proračuna Republike Slovenije (Uradni list RS, št. 50/07, 114/07 - ZIPRS0809, 61/08, 99/09 - ZIPRS1011, 3/13, 81/16, [11/22](http://www.uradni-list.si/1/objava.jsp?sop=2022-01-0202), [96/22](http://www.uradni-list.si/1/objava.jsp?sop=2022-01-2394), [105/22](http://www.uradni-list.si/1/objava.jsp?sop=2022-01-2603) – ZZNŠPP in [149/22](http://www.uradni-list.si/1/objava.jsp?sop=2022-01-3730));
* Javni razpis za izbor operacije »E-oskrba na daljavo« (Uradni list RS, št. XX/18 z dne xx. xy. 2023);
* Sklep Ministrstva za solidarno prihodnost št. \_\_\_\_\_\_\_\_\_\_ z dne;

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino.

Upravičenec s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in ki so del pogodbenega prava.

1. **PODATKI O PROJEKTU IN OBDOBJE UPRAVIČENOSTI**
2. člen

Projekt se lahko začne izvajati z dnem, ko ministrstvo izda sklep o izboru. Vse projektne aktivnosti morajo biti izvedene najpozneje do 30. 6. 2025.

Obdobje nastanka upravičenosti stroškov je od pravnomočnosti sklepa o izboru do 30. 6. 2025.

Datum zaključka projekta je 30. 6. 2025.

Datum zaključka spremljanja projekta je 30. 9. 2025.

1. člen

Do konca zaključka izvajanja projekta morajo biti doseženi naslednji cilji/načrtovane vrednosti kazalnikov.

Spremljali se bodo naslednji kazalniki učinka in rezultata:

*Tabela 1: Kazalniki učinka JR*

|  |  |
| --- | --- |
| Kazalnik rezultata | Ciljna vrednost |
| Število novih uporabnikov, vključenih v projekt »E-oskrba na daljavo«, ki niso bili vključeni v operacijo »E-oskrba na domu« | 500 |

*Tabela 2: Kazalniki rezultata JR*

|  |  |  |
| --- | --- | --- |
| Kazalnik rezultata | Izhodiščna vrednost | Ciljna vrednost |
| Delež oseb, ki so prejemale e-oskrbo v operaciji »E-oskrba na domu« | 0 | 90 %  |
| Delež upravičencev, ki so zadovoljni s prejemanjem storitev e-oskrbe.  | 0 | 90 % |

O doseganju kazalnikov upravičenec poroča ministrstvu ob predložitvi vsakega računa.

1. **POGODBENA VREDNOST IN FINANČNI NAČRT**
2. člen

Ministrstvo po izvedenem javnem razpisu za izbor projekta»E-oskrba na daljavo«, na podlagi sklepa o izboru upravičencu dodeli sredstva za financiranje skupnih upravičenih stroškov projekta »E-oskrba na daljavo« v višini največ 4.000.000,00 EUR (z besedo: štiri milijone evrov).

Projekt se financira iz proračuna Republike Slovenije s postavke xy

Neupravičeni stroški in upravičeni stroški, ki so nastali s kršitvijo predpisov ali te pogodbe, niso predmet financiranja po tej pogodbi. Če je upravičenec prejel sredstva, ki niso predmet financiranja po tej pogodbi, jih mora vrniti v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Številka projekta v Nacionalnem razvojnem programu (NRP): XY

Sredstva za financiranje ne predstavljajo državne pomoči.

1. člen

Ministrstvo se obveže upravičencu financirati upravičene stroške v višini izkazanih in plačanih javnih upravičenih izdatkov, vendar največ do pogodbeno dogovorjenega zneska, opredeljenega v tej pogodbi, pod pogoji v tej pogodbi.

Pogodbeni stranki sta soglasni, da je izpolnitev te pogodbe vezana na proračunske zmogljivosti naročnika v letih 2023, 2024 in 2025. Če pride do spremembe v proračunu ali programu dela naročnika oziroma do proračunskih ukrepov, ki neposredno vplivajo na to pogodbo, sta stranki soglasni, da s sklenitvijo dodatka k tej pogodbi to pogodbo ustrezno spremenita.

Dinamika finančnih virov po posameznih letih in vrstah stroškov se lahko na pisni predlog upravičenca spreminja brez sklenitve pisnega dodatka k pogodbi, če ne gre za povečanje skupne pogodbene vrednosti sredstev financiranja projekta. Za to so potrebne spremenjene okoliščine in zagotovljena prosta proračunska sredstva s strani ministrstva.

Ministrstvo je upravičencu zavezano za plačila do 31.12.2024 za nadaljnja plačila do izteka te pogodbe pa, ko bodo izpolnjeni formalni pogoji glede na veljavni Zakon o izvrševanju proračuna RS ter ostale predpise, ki omogočajo izvrševanje sprejetega Proračuna Republike Slovenije za posamezno leto oziroma sprejeti proračun za posamezno leto. V kolikor pogoji za nadaljnja plačila ne bodo izpolnjeni, bo Ministrstvo o tem takoj pisno obvestilo upravičenca. Z dnem prejema obvestila se šteje pogodba za razvezano. Obveznosti in pravice nastale do dne razveze pogodbe sta Ministrstvo in upravičenec dolžna medsebojno izpolniti in poravnati.

1. člen

Dodeljena sredstva so namenska in jih sme upravičenec uporabljati izključno v skladu s pogoji, navedenimi v sklepu o izboru, javnem razpisu, objavljeni dokumentaciji in v tej pogodbi, sicer gre za neupravičene stroške. V primeru ugotovljene nenamenske porabe sredstev je upravičenec dolžan vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **UPRAVIČENI STROŠKI IN IZDATKI**
2. člen

Upravičeni stroški upravičenca po tej pogodbi, kot izhaja iz poglavja 15. besedila Javnega razpisa za izbor projekta »E-oskrba na daljavo« so:

* specifične vrste stroškov;
* davek na dodano vrednost in
* stroški zunanjih izvajalcev.

V primeru ugotovljenega ustvarjanja prihodkov v okviru projekta se ti odštejejo od celotne vrednosti projekta, vrednost dodeljenih sredstev pa se sorazmerno zmanjša.

1. člen

Upravičenec upravičenost stroškov v posameznem obdobju sofinanciranja dokazuje z dokazili o doseženih kazalnikih, ki so bili načrtovani in potrjeni v vlogi za sofinanciranje, in sicer z:

* dokazili, ki jih je treba predložiti vsakemu izdanemu računu,
* poročilom o doseganju kazalnikov za posamezno koledarsko leto.

Če upravičenec v roku ne predloži vseh zahtevanih dokazil o upravičenosti stroškov, ga ministrstvo zavrne, v primeru tovrstnih ponavljajočih se kršitev pa zadrži izplačevanje sredstev sofinanciranja.

1. **ZAHTEVKI ZA IZPLAČILO**
2. člen

Ministrstvo bo sredstva iz te pogodbe izplačalo na podlagi zahtevkov za izplačilo sredstev v obliki e-računa v skladu z zakonom in podzakonskimi akti, ki urejajo opravljanje plačilnih storitev za proračunske uporabnike.

Upravičenec bo ministrstvu izstavil e-račun preko spletne aplikacije UJP e-Računi, v katerem bo navedena številka pogodbe in FEP: xxxx.

Sredstva bo ministrstvo na transakcijski račun št. xxxx odprt pri xxxx.

Zadnji račun je treba predložiti do dne 31. 8. 2025, razen, če ministrstvo poda soglasje h kasnejši oddaji računa.

1. člen

Računu je treba priložiti:

* mesečno poročilo o izvajanju projekta in doseganju kanalnikov iz 6. člena te pogodbe,
* mesečno poročilo s podatki o zagotavljanju storitev e-oskrbe,
* poročilo o doseganju kazalnikov za posamezno koledarsko leto,
* končno poročilo o zaključku projekta ob izstavitvi zadnjega računa.

Za namene dodatnega preverjanja upravičenosti stroškov s strani ministrstva ali drugega pristojnega organa mora upravičenec na poziv ministrstva ali drugega pristojnega organa predložiti še dodatna dokazila o upravičenosti stroškov.

Ministrstvo lahko od upravičenca zahteva dodatna pojasnila, ki dokazujejo upravičenost nastanka stroška za izvedbo projekta, če ministrstvo ali drug pristojen organ ob pregledu računa ne ugotovi neposredne povezave med nastankom priglašenega stroška in izvedbo projekta. Če se ob pregledu računa ugotovi, da upravičenec uveljavlja stroške, ki ne spadajo med upravičene stroške projekta, ki so izrecno navedeni v točki 15.2. Javnega razpisa, ministrstvo zavrne račun in o tem obvesti upravičenca.

V primeru, da upravičenec ni porabil vseh prejetih sredstev, le-te vrne v proračun.

1. **PLAČILNI ROKI**
2. člen

Ministrstvo se obveže, da bo odobrena sredstva plačalo skladno z veljavnim zakonom, ki ureja izvrševanje proračuna Republike Slovenije, v roku 30 dni po prejemu pravilno izstavljenega računa in potrjene dokumentacije, ki izkazuje nastanek upravičenih stroškov, ter v okviru razpoložljivih proračunskih sredstev za ta projekt, in sicer na transakcijski račun upravičenca.

1. **SPREMLJANJE POGODBE PO ZAKLJUČKU PROJEKTA**
2. člen

Upravičenec se zavezuje, da bo tri leta po zaključku operacije ministrstvu dostavljal izjave, da rezultati projekta ne bodo in niso bili odtujeni, prodani ali uporabljeni za namen, ki ni v povezavi s financiranim projektom, in sicer najpozneje do 28. februarja tekočega leta za preteklo leto.

1. **AKTIVNOSTI MINISTRSTVA**
2. člen

Ministrstvo se pod pogojem pravilnega in pravočasnega izpolnjevanja pogodbenih obveznosti s strani upravičenca obveže upravičencu financirati projekt v višini izkazanih upravičenih stroškov največ do pogodbene vrednosti iz prvega odstavka 7. člena te pogodbe, vse v okviru razpoložljivih proračunskih sredstev.

Ministrstvo je dolžno upravičencu na njegovo pisno zaprosilo pravočasno zagotoviti informacije in pojasnila v zvezi z obveznostmi iz te pogodbe.

1. člen

Ministrstvo ali drug pristojen organ spremlja in nadzira izvajanje te pogodbe ter namensko porabo sredstev. Ministrstvo lahko za spremljanje, nadzor in evalvacijo projekta ter porabo proračunskih sredstev angažira tudi zunanje izvajalce ali pooblasti druge organe ali institucije.

1. člen

V primeru odkritja nepravilnosti pri izvajanju projekta oziroma te pogodbe ministrstvo:

* začasno ustavi izplačila sredstev in/ali
* zahteva vračilo neupravičeno izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Pogodbeni stranki se dogovorita, da so nepravilnosti pri izvajanju projekta oziroma te pogodbe in njihovo preverjanje podrobneje urejeni v predpisih in dokumentih, navedenih v 4. členu te pogodbe.

1. člen

Če se po izplačilu sredstev ugotovi, da so bila sredstva izplačana neupravičeno, ministrstvo:

- za znesek neupravičeno izplačanih sredstev zmanjša naslednji zahtevek (ali več zahtevkov) za izplačilo nepovratnih sredstev, če se nepravilnost ugotovi med izvajanjem pogodbe oziroma še pred končnim povračilom sredstev, ali

- zahteva vračilo neupravičeno izplačanih sredstev na podlagi zahtevka za vračilo, upravičenec pa mora vrniti neupravičeno izplačana sredstva v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Predmet zahtevka po tej alineji so tudi neupravičeno izplačana sredstva, ki niso bila v celoti poračunana po prvi alineji tega člena.

1. člen

Če med izvajanjem projekta nastopijo okoliščine, ki bi vplivale na sklenitev pogodbe o financiranju na način, da se ta ne bi sklenila, če bi te okoliščine obstajale ob njenem sklepanju, lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **OBVEZNOSTI UPRAVIČENCA**
2. člen

Upravičenec se zavezuje, da bo izvedba projekta, ki je predmet financiranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Upravičenec bo izvedel projekt skladno z dokumenti in navodili, navedenimi v 4. členu pogodbe in veljavnimi v času izvedbe posameznih aktivnosti projekta. V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti po le-teh je upravičenec dolžan na ministrstvo podati pisno zaprosilo za pojasnila v zvezi z obveznostmi. Ministrstvo je dolžno v roku 15 (petnajstih) dni pisno odgovoriti na vprašanja upravičenca.

Konzorcijskemu partnerju bo v roku 8 dneh po prejemu sredstev s strani ministrstva poravnal vse stroške.

1. člen

Upravičenec s podpisom te pogodbe potrjuje in jamči, da:

* so pogodbo in vse druge listine v zvezi s to pogodbo podpisale osebe, ki so vpisane v poslovni register Slovenije (v nadaljnjem besedilu: ePRS) kot zakoniti zastopniki upravičenca za tovrstno zastopanje, oziroma druge osebe, ki jih je za to pooblastila oseba, vpisana v ePRS oziroma pooblaščene osebe;
* je ministrstvo seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe;
* so vsi podatki, ki jih je posredoval ministrstvu v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Upravičenec se zavezuje, da bo:

* projekt izvajal skladno z vsakokratno veljavnimi predpisi in navodili ministrstva;
* sredstva, pridobljena po tej pogodbi, porabil namensko in izključno za upravičene stroške izvajanja projekta, katerega financiranje je predmet te pogodbe, vse v skladu s to pogodbo;
* v roku 8 (osmih) dni od nastanka spremembe pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, sprememba deleža ustanoviteljev, družbenikov ipd. ali druge spremembe deležev, ki bi kakor koli spremenile status upravičenca;
* ministrstvu v postavljenem roku dostavljal zahtevana pojasnila v zvezi s projektom in med delovnim časom omogočal dostop v objekte z namenom izvajanja pregledov, povezanih s projektom;
* predložil dokazila o upravičenosti stroškov v določenem roku;
* izpolnil obveznosti v določenem roku;
* upošteval dodatna navodila oziroma spremembe navodil in zahtev ministrstva glede informiranosti, izdaje računov in poročil, ki jih ministrstvo sprejme v skladu z vsakokratno veljavnimi predpisi;
* ministrstvo sprotno pisno obveščal o dogodkih, zaradi katerih je podaljšano ali onemogočeno izvajanje projekta;
* za projekt vodil ustrezno ločen knjigovodski sistem oziroma ustrezno knjigovodsko evidenco;
* zagotavljal revizijsko sled in hranil vso dokumentacijo v zvezi s projektom, potrebno za zagotovitev ustrezne revizijske sledi v skladu z navodili in veljavnimi predpisi;
* upošteval vsakokratno veljavno zakonodajo s področja integritete in preprečevanja korupcije;
* ob vložitvi zadnjega računa ministrstvu dostavil končno poročilo o zaključku projekta;
* ne bo odstopil terjatve do ministrstva tretjim osebam;
* rezultate dokončanega projekta uporabljal v skladu z namenom financiranja;
* subjektom, naštetim v prvem odstavku 29. člena te pogodbe, omogočil nadzor nad izvajanjem projekta;
* v postopkih nadzora ali revizij projekta navajal vsa dejstva in dokaze, ki bi lahko vplivali na pravilnost ugotovitev v navedenih postopkih;
* si prizadeval morebitne spore urediti s podajo predloga ministrstvu za sklenitev dodatka k tej pogodbi.

V primeru neizpolnjevanja pogodbenih zavez upravičenca iz prejšnjega odstavka ministrstvo določi upravičencu rok za odpravo nepravilnosti. Če upravičenec kljub pozivu ministrstva pomanjkljivosti ne odpravi v postavljenem roku, ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Če ministrstvo v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila upravičencu dodeljena neupravičeno, prekine izplačevanje sredstev in/ali odstopi od pogodbe, upravičenec pa mora v primeru odstopa vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če upravičenec naknadno (v času izvajanja projekta) ugotovi, da v pogodbeno določenem roku oziroma s proračunsko predvidenimi sredstvi ne bo mogel sam oziroma s partnerji izvesti dogovorjenega obsega projekta, je dolžan o razlogih za zamudo oziroma nezmožnosti izpolnitve pogodbe z ustrezno obrazložitvijo pisno obvestiti ministrstvo takoj, ko nastopijo ti razlogi, najpozneje pa v roku 15 (petnajstih) dni od njihovega nastanka.

Na podlagi upravičenčeve obrazložitve iz prejšnjega odstavka ministrstvo odloči, ali bo spremembo pogodbe odobrilo in k pogodbi sklenilo dodatek ali bo od pogodbe odstopilo.

Ministrstvo lahko odstopi od pogodbe:

* če upravičenec ne ravna skladno s prvim odstavkom tega člena;
* če pisno obvestilo upravičenca iz prvega odstavka tega člena prejme po poteku pogodbeno določenega roka;
* če med izvajanjem projekta pride do okoliščin, ki bi vplivale na ocenjevanje vloge na način, da se ta ne bi sklenila, če bi te okoliščine obstajale ob njenem ocenjevanju.
1. člen

Če je v času veljavnosti pogodbe nad upravičencem začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku postopka iz prejšnje povedi upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec posluje dalje. V vsakem primeru lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila, na TRR upravičenca do dneva nakazila v dobro proračuna RS.

Če pride do blokade upravičenčevega TRR, je upravičenec dolžan o blokadi takoj obvestiti ministrstvo. V času trajanja blokade upravičenec ni upravičen do sredstev po tej pogodbi. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če pride pri izvajanju projekta do sprememb, ki bistveno vplivajo na realizacijo izvedbe projekta, ki je predmet te pogodbe, je upravičenec dolžan nemudoma oziroma najkasneje v roku 30 (trideset) dni od nastalih sprememb, o njih obvestiti skrbnika pogodbe, sicer se šteje, da se sredstva uporabljajo nenamensko.

Upravičenec je dolžan vsako finančno, vsebinsko oziroma časovno spremembo, ki bi vplivala ali bi lahko vplivala na cilje, kazalnike ali rezultate projekta pisno obrazložiti in utemeljiti, sicer izgubi pravico do nadaljnjega koriščenja sredstev iz državnega proračuna. V tem primeru lahko ministrstvo odstopi od pogodbe in zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi ministrstvo. Upravičenec v tem primeru izgubi pravico do financiranja, razen v delu upravičenih stroškov, vezanih na že izpeljane aktivnosti projekta. Upravičenec je v tem primeru dolžan podati končno poročilo o projektu ter izpolniti cilje in kazalnike, sicer je celotni projekt neupravičen do financiranja. V tem primeru lahko ministrstvo zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Če delna realizacija za ministrstvo ni smiselna (nedoseganje kazalnikov), ministrstvo odstopi od pogodbe, upravičenec pa mora vrniti vsa prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

V primeru predčasnega odstopa upravičenca od pogodbe brez utemeljenih razlogov mora upravičenec vrniti vsa prejeta sredstva po tej pogodbi v roku 30 (tridesetih) dni od pisnega poziva ministrstva , povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **NADZOR NAD PORABO SREDSTEV**
2. člen

Upravičenec je za potrebe nadzora in spremljanja porabe sredstev ter doseganja zastavljenih ciljev dolžan ministrstvu, revizijskemu organu, drugim nadzornim organom, vključenim v izvajanje, upravljanje, nadzor ali revizijo projekta in predstavnikom Računskega sodišča Republike Slovenije ter njihovim pooblaščencem omogočiti dostop do celotne dokumentacije projekta, vključno z dokumentacijo o izbiri izvajalcev, v posesti upravičenca ali njegovih partnerjev na način, da sta vsak čas možna kontrola izvajanja projekta in vpogled v dokumentacijo v vsaki točki projekta.

Če je upravičenec prejel sredstva, za katera se pozneje pri nadzoru nad porabo proračunskih sredstev, dodeljenih za projekt, izkaže, da jih je prejel neupravičeno, ministrstvo vrnitev dodeljenih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če se po zaključku projekt izkaže, da je celotna vrednost skupnih upravičenih stroškov nižja od navedene v tej pogodbi, se znesek sofinanciranja v skladu z določili te pogodbe zniža na dejansko vrednost skupnih upravičenih stroškov, upravičenec pa mora presežek sredstev vrniti v roku 30 (tridesetih) dni od pisnega poziva ministrstva, povečan za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve ministrstva glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

1. **PROTIKORUPCIJSKA KLAVZULA IN PREPOVED POSLOVANJA Z MINISTRSTVOM**
2. člen

Če kdo v imenu ali na račun upravičenca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za upravičenca obstaja prepoved poslovanja iz 35. člena Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – Zdeb in [16/23](http://www.uradni-list.si/1/objava.jsp?sop=2023-01-0301) – ZZPri) oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. **PREPOVED DVOJNEGA FINANCIRANJA**
2. člen

Upravičenec s podpisom te pogodbe jamči, da za stroške, ki so predmet financiranja, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je upravičenec že prejel tudi druga sredstva iz prvega odstavka tega člena ali so mu bila odobrena, ne da bi o tem do sklenitve te pogodbe pisno obvestil ministrstvo , lahko ministrstvo odstopi od te pogodbe ter zahteva vrnitev sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **VAROVANJE OSEBNIH PODATKOV IN POSLOVNIH SKRIVNOSTI**
2. člen

Pogodbeni stranki se zavezujeta k varovanju osebnih podatkov in poslovnih skrivnosti v skladu z vsakokratno veljavnim predpisom, ki ureja varstvo osebnih podatkov in poslovnih skrivnosti, predvsem z Zakonom o varstvu osebnih podatkov (Uradni list RS, št. [163/22](http://www.uradni-list.si/1/objava.jsp?sop=2022-01-4187)) in Zakonom o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, [18/23](http://www.uradni-list.si/1/objava.jsp?sop=2023-01-0348) – ZDU-1O in [75/23](http://www.uradni-list.si/1/objava.jsp?sop=2023-01-2381)).

Upravičenec se obenem zavezuje, da bo seznanil in zagotovil dovoljenje pridobivanja, evidentiranja, obdelave in hrambe osebnih podatkov v informacijski sistem eMA za tiste fizične osebe, ki bodo vključene v izvajalske pogodbe oziroma enakovreden akt (podizvajalci, izvajalci, nadzorni inženirji, prevajalci, cenilci, predavatelji) in/ali v partnerske pogodbe oziroma v enakovredne akte, ki določajo upravičenca.

1. **OBVEŠČANJE IN KOMUNICIRANJE**
2. člen

Upravičenec se zaveže, da bo za potrebe obveščanja in komuniciranja navajal ministrstvo. Na zahtevo ministrstva mora upravičenec sodelovati pri aktivnostih informiranja in komuniciranja, ki jih organizira ministrstvo.

1. **HRAMBA DOKUMENTACIJE O PROJEKTU**
2. člen

Upravičenec mora hraniti vso dokumentacijo v zvezi s projektom v skladu z vsakokratno veljavnimi predpisi, ki urejajo varstvo dokumentarnega in arhivskega gradiva, še 5 (pet) let po njenem zaključku, in sicer za potrebe revizije oziroma kot dokazila za potrebe prihodnjih preverjanj.

Če upravičenec ravna v nasprotju z obveznostmi po tem členu, ministrstvo odstopi od pogodbe in zahteva vračilo vseh izplačanih sredstev ali njihov sorazmeren del, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **SKRBNIKI POGODB**
2. člen

Skrbnik/ca pogodbe skrbi za pravilno, pravočasno, zakonito, gospodarno in učinkovito izvedboprojekta.

Skrbnik/ca pogodbe in ostali udeleženci v postopkih izvajanja spremljanja, nadzora in evalvacije po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno z zakonom, ki ureja varstvo osebnih podatkov.

Skrbnik pogodbe na strani ministrstva je [IME, PRIIMEK, NAZIV, e-mail, telefonska številka]. Namestnik/ca skrbnika/ce pogodbe na strani ministrstva je [IME, PRIIMEK, NAZIV, e-mail, telefonska številka].

Skrbnik/ca pogodbe na strani upravičenca je [IME, PRIIMEK, NAZIV, e-mail, telefonska številka]. Namestnik/ca skrbnika/ce pogodbe na strani upravičenca je [IME, PRIIMEK, NAZIV, e-mail, telefonska številka].

1. **SKUPNE DOLOČBE**
2. člen

Po tej pogodbi se sofinancirajo le upravičeni stroški izvedbe projekta »E-oskrba na daljavo« pod pogoji in zavezami, navedenimi v tej pogodbi, katerih neizpolnjevanje ali nedoseganje predstavlja bistveno kršitev te pogodbe.

1. **SPREMEMBE POGODBE**
2. člen

Spremembe te pogodbe so mogoče s sklenitvijo pisnega dodatka k pogodbi (aneks), ki ga skleneta pogodbeni stranki pred iztekom veljavnosti te pogodbe.

Če upravičenec na poziv ministrstva v roku 15 (petnajstih) dni od prejema poziva ne sklene dodatka k pogodbi, ki ureja spremembe pogodbenih določil glede dinamike plačevanja, skrbnika pogodbe, navodil ministrstva ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. **VELJAVNOST POGODBE**
2. člen

Pogodba začne veljati z dnem, ko jo podpišeta obe pogodbeni stranki, in velja do izteka vseh rokov, določenih v tej pogodbi, v katerih je možen nadzor nad pogodbo.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta stranki v skladu z načeli vestnosti in poštenja z dodatkom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Vendar lahko ministrstvo to pogodbo ohrani v veljavi, če v 30 (tridesetih) dneh po preteku roka pisno izjavi upravičencu, da pogodbo ohranja v veljavi in da zahteva njeno izpolnitev.

1. **KONČNE DOLOČBE**
2. člen

Pogodbeni stranki soglašata, da bosta nerešena vprašanja in morebitne spore reševali sporazumno. Če sporazumna rešitev spora ni mogoča, je za reševanje sporov pristojno sodišče v Ljubljani.

1. člen

Pogodba je sklenjena v 5 (petih) enakih izvodih, od katerih prejme ministrstvo 3 (tri) izvode in upravičenec 2 (dva) izvoda.

|  |  |
| --- | --- |
|  |  |
|  |  |
| **Upravičenec**NAZIV Ime in priimekDIREKTOR Številka: XYKraj, dne XY   | **Republika Slovenija**MINISTRSTVO SOLIDARNO PRIHODNOST  Simon Maljevac minister Številka: XY Ljubljana, dne XY |
|  |  |

Priloge:

Priloga 1: Sklep o izboru … številka: …, z dne …